## Els ens del sector públic reintegren a la Generalitat 101 milions d’euros per recursos no utilitzats en 2024

*** El Consell aprova el reintegrament després del Pla anual d’auditories, d’acord amb el Decret 96/2021
* Les entitats que més reintegraments realitzen són les entitats de dret públic, amb 72,64 milions d’euros, i les societats mercantils, amb prop de 18 milions d’euros**

El Ple del Consell ha aprovat el reintegrament a la Generalitat de transferències reconegudes a favor de les entitats del seu sector públic que han superat el cost de la seua activitat durant l’exercici 2024, per import de 101.229.897 euros.

En concret, el total que cal reintegrar per les entitats públiques empresarials ascendix a 3.509.950 euros; el d’altres entitats de dret públic, a 72.647.175 euros; el de societats mercantils, a 17.920.110 euros; el de fundacions públiques, a 4.105.189 euros; i el dels consorcis, a 3.047.470 euros.

El Decret 96/2021 del Consell va aprovar els criteris i els mètodes de càlcul per a determinar els imports de les transferències o subvencions que correspon reintegrar a la Hisenda pública de la Generalitat per part dels ens inclosos en el seu àmbit d’aplicació, quan el finançament reconegut a favor seu amb càrrec al pressupost de gastos no financers de la Generalitat haja superat el cost de l’activitat realitzada durant l’exercici econòmic.

Així mateix, esta norma establix que, una vegada finalitzat el Pla anual d’auditories, la Intervenció General haurà d’efectuar una proposta de reintegrament de transferències.

Fecha: 07/10/2025